ཐབས་
ཤེས་ཟུང་དུ་འཇུག་པའི་བང་མཛོད་ཆེར། །རྩེ་གཅིག་སྦས་ནས་བཏང་བསྲུང་སྤེལ་
བཞིས། །མི་འགྱུར་ཕྱག་རྒྱས་འདེབས་པ་བསྔགས་པའི་གནས། །ཞེས་བྱ་བ་ཡང་
བར་སྐབས་ཀྱི་ཚིགས་སུ་བཅད་པའོ། །གསུམ་པ་མཇུག་གི་རིམ་པ་ལ་གསུམ།
མགྲོན་གཤེགས་སུ་གསོལ་བ། ལྟ་བས་རྒྱས་འདེབས་པ། བསྔོ་སྨོན་ཇི་ལྟར་བྱའོ། །
དང་པོ་ནི་ཡར་མགྲོན་རྣམས་རང་བཞིན་གྱི་གནས་སུ་གཤེགས་པའམ། ཐམས་ཅད་
རིམ་བཞིན་འོད་དུ་ཞུ་ནས་རང་ལ་ཐིམ་པའི་མོས་པ་བྱ་ཞིང་། མར་མགྲོན་རྣམས་
རང་རང་སོ་སོའི་གནས་སུ་སོང་བའི་མོས་པ་དང་བཅས།
ཕཊ། ནམ་མཁའི་
མཐོངས་ལ་ཁྱེར། ཕཊ།
ལ་ཁྱེར། ཕཊ། རི་བོའི་རྩེ་ལ་ཁྱེར། ཕཊ། ཐང་ཆེན་གྱི་དཀྱིལ་དུ་ཁྱེར།
ཕཊ། ལམ་ཆེན་གྱི་མདོར་ཁྱེར། ཕཊ། བྲག་དམར་གྱི་ལོགས་ལ་ཁྱེར།ཕཊ། ཆུ་བོའི་
གཞུང་ལ་ཁྱེར། ཕཊ། རྒྱ་མཚོའི་གཏིང་དུ་ཁྱེར། ཕཊ། ཚོང་འདུས་ཀྱི་དབུས་ལ་
ཁྱེར། ཕཊ། ལྷ་ཁང་སྒོ་ལ་སོགས་པར་མྱུར་དུ་ཁྱེར། ཕཊ། རང་རང་སོ་སོའི་གནས་
སུ་སོང༌། ཕཊ། སྔ་མ་ལ་མ་ཐོབ། ཕྱི་མ་ལ་མ་དབང་། ཅེར་རེ་ལྟ་བ། ཀྲོང་ངེ་ཉན་
པ། དུང་ངེ་རྒྱུགས་པ་ཐམས་ཅད་ལ་སྦྱིན་ནོ། །ཟོ་ཞིག ཁྱེར་ཞིག ཚིམ་ཞིང་དགྱེས་
པར་གྱུར་ཅིག ཕཊ། ཅེས་བརྗོད། གཉིས་པ་ལྟ་བས་རྒྱས་འདེབས་པ་ནི། སྦྱིན་བྱ་
སྦྱིན་ཡུལ་སྦྱིན་པ་གཏོང་མཁན་སོགས། མིང་བརྡས་ཕར་བཏགས་མ་གཏོགས་ཡུལ་
སྟེང་ནས། མེད་ཕྱིར་གདོན་བགེགས་ལ་སོགས་འཁོར་འདས་ཆོས། གང་སྣང་རྨི་
ལམ་ཡུལ་གྱི་སྐྱེས་བུ་བཞིན། ཕཊ་དྲག་པོ་བརྗོད། དེའི་ཚེ་ཚིག་རིས་བཞིན་དུ།
སྦྱིན་བྱ་ཤ་ཁྲག་ལ་སོགས་པའི་རྫས་སྦྱིན་ཡུལ་འཁོར་འདས་ཀྱི་མགྲོན།
སྦྱིན་པ་
གཏོང་མཁན་གྱི་གང་ཟག་རང་ཉིད་རྣམས། མིང་ཙམ། བརྡ་ཙམ་རྟོག་པ ས་
བཏགས་པ་ཙམ་མ་གཏོགས་རང་ངོས་ནས་གྲུབ་པའམ། བདེན་པར་གྲུབ་པ་རྡུལ་
ཙམ་ཡང་མེད་སྙམ་སུ་སྦྱིན་པའི་འཁོར་གསུམ་མི་དམིགས་པའི་ལྟ་བས་རྒྱས་བཏབ་་་
383

སྟེ་དེའི་ངང་ལ་ཅུང་ཟད་མཉམ་པར་འཇོག སྤྱིར་ལུས་ཀྱི་ཤ་ཁྲག་གིས་མཆོད་སྦྱིན་
ཐུན་
བྱེད་པ་སོགས་ནི་ཐུན་མོང་བ་གཟུགས་སྐུའི་ལག་རྗེས་འཇོག་བྱེད་ཡིན་ལ།
མོང་མ་ཡིན་པ་ཆོས་སྐུའི་ལག་རྗེས་འཇོག་བྱེད་ནི་སྐབས་འདི་སོགས་གོང་འོག་གང་་
འོས་སུ་ལྟ་བའི་ཉམས་ཁྲིད་ཅི་ནུས་སུ་སྐྱོང་བ་ཡིན་ནོ།།
དེ་ཡང་ཅུང་ཟད་བཤད་ན། སྦྱིན་པ་གཏོང་བ་པོ་རང་ཉིད་ལ་མཚོན་ན།
དགག་བྱའི་བདག་ངོས་འཛིན་པའི་གནད་ནི། གཅོད་ཀྱི་རྣལ་འབྱོར་སྐྱོང་བ་དེ་ང་
འོ་སྙམ་པའི་བློ་དམ་སྤྲིང་ངེ་ཤུགས་དྲག་ཅིག་བསྐྱེད་ལ། བློ་དེ་ཡང་སྣང་ཚུལ་ཇི་ལྟར་
འདུག་ལྟས་ན། ནམ་ཞིག་གི་ཚེ་ང་དེ་རྟོག་པས་ཕར་བཞག་པ་ལ་མ་ལྟོས་པར་རང་
ངོས་ནས་གྲུབ་པ་ལྟ་བུའི་སྣང་ཚུལ་འཆར་ལ། འཆར་ཚུལ་དེ་དགག་བྱའི་འཆར་
ཚུལ་ཡིན་ནོ། །དེ་འགོག་བྱེད་ཀྱི་རིགས་པ་བསྟན་པ་ལ། ཁྱབ་པ་ངེས་པའི་གནད་ནི།
སྣང་ཚུལ་དེ་ལྟར་གྲུབ་པའི་ང་དེ་ཕུང་བོའི་སྟེང་དུ་ཡོད་ན། ཕུང་བོ་རྣམས་དང་
གཅིག་དང་ཐད་དད་གང་རུང་དུ་གྲུབ་དགོས་ཀྱི། དེ་ནས་གཞན་པའི་གྲུབ་ཚུལ་
ཕུང་གསུམ་པ་མི་སྲིད་ལ་རང་རེའི་བློ་ལ་ཆོས་ཅི་འདྲ་བ་ཞིག་སྣང་བ་ན་གཅིག་དང་་
ཐ་དད་གང་རུང་དུ་སྣང་བ་ཡིན་གྱི། དེ་ལས་གཞན་པའི་སྣང་ཚུལ་ཕུང་གསུམ་པ་མི་
སྲིད་པ་ཡིན་ཏེ། ཆོས་དེ་ཟླ་བཅས་ཡིན་པར་བློའི་ངོར་ཡོངས་གཅོད་ལ་གྲུབ་ན། དེ་
ཟླ་མེད་ཡིན་པ་བློའི་ངོར་རྣམ་བཅད་ལ་ཁེགས་པ་མྱོང་བས་གྲུབ་པ་ལྟར་རོ། །བདེན་
པའི་གཅིག་བྲལ་དུ་བསྒྲུབ་པའི་གནད་ནི། ་དེ་ལྟ་བུའི་ང་དེ་ཕུང་བོ་དང་གཅིག་ཏུ་
གྲུབ་ན་ཕུང་བོ་རྣམས་ང་དེའི་ཉེ་བར་བླང་བྱ་དང་། ང་དེ་ཕུང་བོ་རྣམས་ཀྱི་ཉེ་བར་
ལེན་པ་པོ་ཡིན་པ་ལ། ང་དེ་ཕུང་པོ་རྣམས་དང་གཅིག་ཡིན་ན་ང་དེ་ཕུང་པོ་རྣམས་
དང་རང་བཞིན་གྱིས་གཅིག་ཏུ་གྲུབ་དགོས།
དེ་མིན་ན་ཆ་ཐམས་ཅད་དུ་གཅིག་
ཡིན་དགོས། དེ་ཡིན་ན་ཆ་མེད་ཀྱི་གཅིག་ཡིན་དགོས། དེ་ཡིན་ན་ཉེ་བར་བླང་བྱ་
དང་། ཉེ་བར་ལེན་པ་པོ་ཐ་དད་པའི་རྣམ་བཞག་མི་འཐད་པས། དེ་ལྟ་བུའི་ང་དེ་
ཕུང་བོ་དང་གཅིག་ཏུ་མ་གྲུབ་པར་ངེས་པར་བྱའོ། །
384

བདེན་པའི་དུ་བྲལ་དུ་བསྒྲུབ་པའི་ཚུལ་ནི། དེ་ལྟ་བུའི་ང་དེ་ཕུང་བོ་རྣམས་དང་
གཅིག་ཏུ་མ་གྲུབ་ཀྱང་ཐ་དད་དུ་གྲུབ་པོ་སྙམ། དེ་ལྟར་ཡིན་ན་དེ་གཉིས་རང་བཞིན་
གྱི་གྲུབ་པའི་ཐ་དད་ཡིན་དགོས། དེ་ཡིན་ན་ཆ་ཐམས་ཅད་ནས་ཐ་དད་ཡིན་དགོས།
དེ་ཡིན་ན་གཏན་ནས་འབྲེལ་མེད་ཀྱི་ཐ་དད་ཡིན་དགོས། དེ་ཡིན་ན་ཕུང་པོ་རེ་རེ་
ནས་བློ་བསལ་བའི་འོག་ཏུ་དེ་ལྟ་བུའི་ང་དེ་བསྟན་རྒྱུ་རྙེད་དགོས་པ་ལས། དེ་ལྟར་
མི་རྙེད་པས། ང་དེ་ཕུང་པོ་དང་ཐ་དད་མིན་པར་ངེས་པར་བྱེད་པ་ཡིན་ནོ། །དེས་
ན་རྒྱུ་མཚན་དེ་ལྟར་བསམ་པ་ལ་བསྟེན་ནས། ངའོ་སྙམ་པའི་བློ་ཡང་སྣང་ཚུལ་ལྟར་
མ་གྲུབ་པར་ངེས་པའི་ངེས་ཤེས་དོན་མཐུན་ཅིག་སྐྱེ་བ་ཡིན་ནོ། །
བཞི་པ་བཀག་པའི་དོན་ལ་མཉམ་པར་འཇོག་ཚུལ་ནི། དེ་ལྟ་བུའི་ངེས་ཤེས་ཀྱི་
ཡུལ་སྟོང་པ་ཉིད་དེ་འཛིན་སྟངས་ཀྱི་ཡུལ་དུ་བྱས་ནས་བྱིང་རྒོད་ཀྱི་སྐྱོན་དང་བྲལ་་་་
བའི་སྒོ་ནས་ཡང་དང་ཡང་དུ་མཉམ་པར་འཇོག་པར་བྱེད་པ་ཡིན་ནོ། །རིགས་པ་དེ་
སྦྱིན་བྱ་ཤ་ཁྲག་ལ་སོགས་པའི་རྫས་དང་སྦྱིན་ཡུལ་གོང་འོག་གི་མགྲོན་ལ་སོགས་པ་་་་
ཆོས་ཐམས་ཅད་ཀྱི་སྟེང་དུ་ཁ་སྤོས་ནས་ཉམས་སུ་ལེན་དགོས་པ་ཡིན་ཏེ། གཅིག་གི་
ལྟ་བོ་གང་ཡིན་པ། །དེ་ནི་ཀུན་གྱི་ལྟ་བོ་ཡིན། །གཅིག་གི་སྟོང་ཉིད་གང་ཡིན་པ། །
དེ་ནི་ཀུན་གྱི་སྟོང་ཉིད་ཡིན། །ཞེས་སོགས་ལུང་མཐའ་ཡས་སོ།།
གསུམ་པ་བསྔོ་སྨོན་བྱེད་ཚུལ་ནི། གཞུང་ལས། དཀོན་མཆོག་མཆོད་པས་
མཉེས་གྱུར་ཅིག །དམ་ཅན་ཐུགས་དམ་སྐོང་གྱུར་ཅིག །རིགས་དྲུག་འདོད་པ་ཚིམ་
གྱུར་ཅིག ལན་ཆགས་བུ་ལོན་འཁོར་གྱུར་ཅིག ཕཊ་ཅེས་པ་རྣམས་སོ། །དེ་ལྟར་
སྤྱིར་བསྔོ་བ་དང་སྨོན་ལམ་བཏབ། ཁྱད་པར་བདག་གི་སྟོན་པས་སྔོན་སློབ་ལམ་གྱི་
སྐབས་སུ་སྟག་མོ་མ་བུ་ལྔ་དང་། གནོད་སྦྱིན་ཤ་ཟ་སྤུན་ལྔ་ལ་སྐུ་ལུས་སྦྱིན་པར་
བཏང་བ་ལ་བརྟེན་ནས། མཐར་མངོན་པར་རྫོགས་པར་སངས་རྒྱས་པའི་ཚེ་གདུལ་
བྱའི་ཐོག་མ་འཁོར་ལྔ་སྡེ་བཟང་པོར་གྱུར་ནས། ཆོས་ཚིགས་སུ་བཅད་པ་ཙམ་གྱིས་
དགྲ་བཅོམ་པའི་གོ་འཕང་ལ་བཀོད་དེ་རིམ་གྱིས་སངས་རྒྱས་ཀྱི་ས་ལ་བཀོད་པ་་་་་་་་
385

བཞིན་དུ།
བདག་གིས་ཀྱང་གནོད་བྱེད་གཞི་བདག་རྣམས་ལ་ཞི་དྲག་གི་སྒོ་ནས་
ལུས་སྲོག་སྦྱིན་པར་བཏང་ཞིང་།
ཚར་བཅད་རྗེས་སུ་བཟུང་བ་ལ་བརྟེན་ནས་
བདག་མངོན་པར་རྫོགས་པར་སངས་རྒྱས་པའི་ཚེ། འཁོར་གྱི་ཐོག་མར་གྱུར་ནས་
ཆོས་
པ་ཚིགས་སུ་བཅད་པ་ཙམ་ལ་བརྟེན་ནས་རྒྱུད་གྲོལ་ཏེ་འཚང་རྒྱ་བར་ཤོག་ཅིག་་་་་་
སྙམ་དུ་སྨོན་ལམ་རྒྱ་ཆེན་པོ་གདབ་དགོས་པ་ཡིན་ནོ།།
ལྔ་པ་ཉམས་སུ་བླང་བ་ལ་བརྟེན་ནས། ཚར་སློང་སོགས་ཇི་ལྟར་འབྱུང་ཚུལ་ནི།
བརྟག་གཉིས་ལས། ངེས་པར་སྔོན་དུ་ལྷ་མིན་གང༌། །བརྒྱ་བྱིན་ལྟ་བུར་འོངས་ན་
ཡང། །དེ་ལ་འཇིགས་པར་མི་བྱ་སྟེ། །སེང་གེའི་གཟུགས་ཀྱི་རྣམ་པར་རྒྱུ། །ཞེས་
གསུངས་ཤིང་། དེར་མ་ཟད། ཟབ་དོན་ཐུགས་སྙིང་ལས། ཕྱི་ནང་གསང་གསུམ་
མངོན་སུམ་ཉམས་སྣང་རྨི་ལམ་དུ། །སྣ་ཚོགས་གཟུགས་སྟོན་མི་སྙན་སྒྲ་སྒྲོག་ལུང་
སྟོན་འབྱུང་། །ཞེས་གསུངས་པ་ལྟར་ཏེ། རྒྱས་པར་སྔོན་གྱི་དམ་པ་གོང་མ་རྣམས་
ཀྱིས་མཛད་པའི་གཅོད་ཀྱི་གཞུང་ཆེ་བ་རྣམས་ལས་ཤེས་པར་བྱ་དགོས་ལ་འདིར་་་་་་
བསྡུས་པའི་ངོས་འཛིན་མཚོན་བྱེད་ཙམ་ནི།
ལྷ་བཙུན་བློ་བཟང་རྡོ་རྗེའི་ཉམས་
མགུར་ལས། སྙིང་ལ་ཕྱི་སློང་ནང་སློང་གསང་སློང་གསུམ། །ཕྱི་སློང་དངོས་སམ་
ཉམས་སྣང་འཁྲུལ་བའི་ངོར། །མི་སྡུག་གཟུགས་སྟོན་མི་སྙན་སྒྲ་སྒྲོགས་སོགས།
མཐོ་མཚམས་ཆོ་འཕྲུལ་སྣ་ཚོགས་སྟོན་པ་ཡིན།
།ནང་སློང་ལུས་ལ་ནད་འབྱུང་རྨི་
ལམ་དུ། །འཇིགས་རུང་ཆོ་འཕྲུལ་སྟོན་དང་ཐིག་ལེ་འཕྲོག །གསང་སློང་སེམས་སྟེང་
འདོད་ཆགས་ཞེ་སྡང་དང་། །གཏི་མུག་ལ་སོགས་ཉོན་མོངས་སྐྱེ་བ་ཡིན། །ཚར་ཚད་
ལ་ཡང་ཕྱི་ནང་གསང་གསུམ་ཡོད། །ཕྱི་ཡི་ཚར་ཚད་མི་དང་མི་མིན་གྱིས། །ཕྱག་
འཚལ་མཆོད་ཅིང་བསྟོད་བཀུར་དམ་བཅའ་བྱེད། །ནང་གི་ཚར་ཚད་ལུས་ཀྱི་ནད་
ཞི་ཞིང༌། །རྨི་ལམ་དུ་ཡང་ལུས་ལས་རྣག་ཁྲག་དང༌། །སྦལ་ལྕོང་ལ་སོགས་སེམས་
ཅན་ཕྱིར་འཐོན་ཞིང་། །གཞན་གྱིས་བདག་ལ་དཀར་གསུམ་འཕུལ་སོགས་རྨི།
གསང་བའི་ཚར་ཚད་སེམས་ཀྱི་ཉོན་མོངས་ཞི། །བླ་གྲོགས་ལ་གུས་འགྲོ་ལ་སྙིང་རྗེ་
386

སྐྱེ། །གནས་ལུགས་ལྟ་བ་རྟོགས་པའི་ཉམས་རྟོགས་འཕེལ། །ཆོད་ཚད་ལ་ཡང་རྣམ་
པ་གསུམ་ཡོད་པས། །གང་ལའང་ཉམས་དང་བྲལ་བ་ཕྱི་ཡི་ཆོད། །ལུས་ཀྱི་གཅེས་
འཛིན་བྲལ་ན་ནང་ཆོད་ཡིན། །སེམས་ཀྱི་སྙེམས་ཐག་ཆོད་ན་གསང་ཆོད་ཡིན། །
ཞེས་གསུངས་པ་ལྟར་རོ། །
དེ་ལྟར་ཐུན་དངོས་གཞིའི་སྐབས་སུ་སྦྱོར་དངོས་འཇུག་གསུམ་གྱི་སྒོ་ནས་་
གཅོད་ཀྱི་དམིགས་རིམ་རྒྱས་པར་བསྐྱངས་ཀྱང༌། ཐུན་མཚམས་སྐབས་སུ་དམིགས་
རྣམ་ཡལ་བར་དོར་ནས་སྒོ་གསུམ་རྒྱ་ཡན་དུ་བཏང་ན་དགེ་སྦྱོར་ལ་བོགས་ཆེན་པོ་་
མི་འབྱུང་བས།
སྐབས་སུ་བབས་པའི་དམིགས་རྣམ་ཡང་ཡང་དྲན་པར་བྱེད་པ་
དང་། འདིའི་མན་ངག་སྟོན་པའི་གཅོད་ཀྱི་གཞུང་རྣམས་ཡང་ཡང་བལྟ་བ་དང་།
ཕྱག་དང་སྐོར་བ། རྡོར་སེམས་བསྒོམ་བཟླས་དོན་ཡོད་རྡོ་རྗེའི་བསྒོམ་བཟླས།
བྱེད་མཁའ་འགྲོའི་སྦྱིན་སྲེག་སོགས་བསག་སྦྱང་གི་སྐོར་ལ་འབད་པ་དང་།
?!M
ཤ་
དང་། གོས། ཉལ་བ་དང༌། ཁྲུས་ཀྱི་རྣལ་འབྱོར་རྣམས་ཀྱང་ཚུལ་དང་མཐུན་པར་
སྤྱོད་པ་སོགས་སྤྱོད་ལམ་ཐམས་ཅད་དོན་ལྡན་དུ་བྱ་བ་ལ་འབད་པའི་སྒོ་ནས། ཟབ་
མོ་གཅོད་ཀྱི་གདམས་པ་འདིའི་བཤད་པ་དང་སྒྲུབ་པའི་བསྟན་པ་རིན་པོ་ཆེ་རང་་་
དང་གཞན་གྱི་རྒྱུད་ལ་དར་ཞིང་རྒྱས་ལ་ཡུན་རིང་དུ་གནས་པར་བྱའོ། །
འདིར་སྨྲས་པ། ཤེར་ཕྱིན་རྒྱ་མཚོ་བསྲུབ་པའི་སྙིང་པོ་མཆོག །གྲུབ་ཐོབ་གཅོད་
ཡུལ་བརྒྱུད་པའི་དགོངས་པའི་བཅུད། །སྐྱེ་རྒུའི་སྡུག་ཀུན་ནད་བརྒྱ་སེལ་བའི་སྨན། །
ཟབ་མོ་གཅོད་ཀྱི་གདམས་པ་ལས་གཞན་ཅི། །ས་དགེ་རྙིང་དང་ཞི་བྱེད་བཀའ་
བརྒྱུད་པའི། ། །གྲུབ་ཐོབ་བྱེ་བ་འབུམ་སྡེའི་གཤེགས་ཤུལ་ཀྱང་། །བདུད་གཅོད་སྙན་
བརྒྱུད་ཟབ་མོ་འདི་ལགས་པས། །མཁས་རྒུས་བསྔགས་པའི་མེ་ཏོག་མཁའ་ལ་
འཐོར། །གནའ་དུས་ཨ་མ་ལབ་ཀྱི་སྒྲོན་མ་ལ། །བགེགས་རིགས་སྟོང་ཕྲག་བརྒྱད་
ཅུས་མི་ཚུགས་པའི། །གདམས་པ་ཡོད་ཅེས་གྲགས་སྙན་འབྲུག་གི་སྒྲས། །འཛམ་
གླིང་ཁྱབ་པའང་འདི་ལས་གཞན་མ་ཡིན། །འཁྲུལ་མེད་ལྟ་བའི་གདེངས་དང་སྒོམ་
387

པའི་རྩལ། །ཀུན་བཟང་བྱང་ཆུབ་སེམས་ཀྱི་ངང་ཉིད་ནས། །རིས་མེད་འགྲོ་དོན་
སྐྱོང་བ་དེ་དང་དེའི། །གེགས་སེལ་བོགས་འདོན་མཆོག་ཀྱང་འདི་ཁོ་ན། །མི་ཕོད་
ཡུལ་ལ་ཐོག་བརྫིས་བྱས་ནས་རྟག་ཏུ་གཉན་ས་དུར་ཁྲོད་འགྲིམས། །ཟས་གོས་ནོར་
སོགས་འཁྲི་བ་བཅད་ནས་ལུས་དང་ལོངས་སྤྱོད་སྦྱིན་པར་གཏོང་། །ཆོས་བརྒྱད་རེ་
དོགས་རོ་སྙོམས་ངང་ནས་ཐབས་ཤེས་རྣལ་འབྱོར་རྩེ་གཅིག་ཏུ། །སྐྱོང་མཛད་
འཇིགས་མེད་བརྟུལ་ཞུགས་སྤྱོད་པ་རིག་སྔགས་འཆང་རྣམས་བསྔགས་པར་འོས། །
ཨེ་མ་ཆོས་དང་གང་ཟག་གི། །ཆེ་བ་ཞིབ་ཏུ་བརྗོད་མི་ནུས། །འདི་ལྟའི་གདམས་པ་
ཟབ་མོ་དང་། །མཇལ་བ་རང་ཅག་སྐལ་བ་བཟང་། །ཚེ་འདིའི་བདེ་སྐྱིད་རྨི་ལམ་
ཐུན་གཅིག་ཙམ། །ཕྱི་མའི་འགྲོ་ས་རང་རང་ལས་ཀྱིས་བྱེད། །ནམ་ཡང་རེ་ས་དམ་
པའི་ཆོས་ལས་མེད། །དེ་ཕྱིར་འདི་ལ་འབོད་ཅིག་གྲོགས་པོ་དག །རྫ་གངས་རི་བོའི་
སུལ་དང་ནགས་ཀྱི་ཚལ། །འཇིགས་རུང་དུར་ཁྲོད་གནས་དང་མཚོ་ཡི་ངོགས། །རྒྱུ་
བཞིན་ཚུལ་འདི་ཉམས་སུ་བླང་གྱུར་ན། །འདྲེ་བདུད་ཚོགས་ཀྱང་ལྷ་དང་གཉེན་དུ་
འགྱུར། །འདིར་འབད་བསོད་ནམས་གཅིག་ཏུ་དཀར་བའི་མཐུས། །བསྟན་འཛིན་
དམ་པའི་ཚོགས་རྣམས་ཞབས་བརྟན་ཅིང༌། །ཡང་དག་བཤད་སྒྲུབ་བསྟན་པའི་ཉི་
འོད་གསལ། །འགྲོ་བའི་བདེ་སྐྱིད་པད་ཚལ་རྒྱས་གྱུར་ཅིག །གྲངས་མེད་བསྐལ་པའི་
སྲིད་དུ་མཚན་ཙམ་ཡང་། །ཐོས་པར་དཀའ་བའི་གདམས་པ་མཆོག་འདི་ཡི། །ལུང་
རྟོགས་དམ་ཆོས་བདུད་རྩིའི་རྒྱུན་བཟང་གིས། །སྐྱེ་རྒུའི་ཚོགས་རྣམས་སྨིན་ཅིང་གྲོལ་
གྱུར་ཅིག །བདུད་གཅོད་ཟབ་མོའི་ཉམས་ལེན་རྒྱུད་དང་འདྲེས། །ཕྱི་ནང་གསང་
བའི་སློང་ཚད་དབྱིངས་སུ་ཞི། །ཆོད་ཚད་འགྲོ་དོན་འཕྲིན་ལས་ལྷུན་གྱིས་གྲུབ། །
སྙན་བརྒྱུད་བསྟན་པ་འཕེལ་བའི་བཀྲ་ཤིས་ཤོག །ཅེས་གཅོད་གདན་ཐོག་གཅིག་མའི་ཁྲིད་ཡིག་
མ་ཅིག་མཁའ་འགྲོའི་ཞལ་གྱི་བདུད་རྩི་ཞེས་བྱ་བ་འདི་ནི། དད་བརྩོན་བློ་གྲོས་སོགས་ཀྱི་རྒྱན་དང་ལྡན་པའི་
སློབ་བུ་སྒོ་དམར་དགེ་སློང་སྦྱིན་པ་རྒྱ་མཚོ་ནས་དོན་གཉེར་ཆེན་པོས་ཡང་ཡང་བསྐུལ་ངོར། ཡང་དག་པའི་དགེ་
བའི་བཤེས་གཉེན་ཉི་མ་དང༌། ཟླ་བ་ལྟ་བུ་དུ་མའི་བཀའ་དྲིན་ལས་མཁའ་འགྲོ་སྙན་བརྒྱུད་དང་། དབེན་ས་
སྙན་བརྒྱུད་ཀྱི་དབང་ཁྲིད་ལུང་གསུམ་སོགས་ཟབ་མོ་གཅོད་ཀྱི་ཆོས་སྐོར་མང་དུ་ཐོབ་པའི་བཙུན་གཟུགས་ལྡོམ་་་
388

བུ་པ་འཇམ་དབྱངས་ཐུབ་བསྟན་རྒྱ་མཚོས་རེབ་གོང་སྟོད་ཀྱི་སྒྲུབ་པའི་སྡེ་ཆེན་པོ་དར་ཞིང་བདེ་འཛོམ་གླིང་གི་་་
རང་གཤག་བསམ་འགྲུབ་དགའ་ཚལ་ནས་སྦྱར་བའི་ཡི་གེ་པ་ནི། མཚུངས་མེད་མཁྱེན་རབ་ཀྱི་དབང་ཕྱུག་སྟག་
གེ་མཆོག་སྤྲུལ་རིནཔོ་ཆེ་བློ་བཟང་བཀྲ་ཤིས་རྒྱ་མཚོས་གནང་བ་ཛ་ཡནྟུ།། འདིས་ཀྱང་ཕུག་རྒྱ་ཆེན་པོ་གཅོད་ཀྱི་
བསྟན་པ་རྒྱས་པར་བྱེད་ནུས་པར་གྱུར་ཅིག། བཀྲ་ཤིས།།
389